જોકે અંદાજે ૪૫ મિનિટ મોડો શરૃ થયેલો રોડ શો ઝડપથી સમાપ્ત થઈ ગયો હતો. તેમની એક ઝલક નિહાળવા માટે લોકો પાંચ-પાંચ કલાકથી વાટ જોઈને ઊભા હતા, પરંતુ પીએમનો કાફલો ખૂબજ ઝડપથી પસાર થયો હતો અને માત્ર ૫૦ મિનિટમાં રોડ શો સમાપ્ત થઈ ગયો હતો. આજી ડેમ ખાતે જ્યાંથી સાંજે ૭.૪૫ વાગ્યાથી રોડ શો શરૃ થવાનો હતો ત્યાં લોકો બપોરે ૩.૦૦ વાગ્યાથી એકત્રિત થઈ ગયા હતા. કોઈ પાળી પર ચડયા હતા તો કોઈ ઢાળ પર બેસી ગયા હતા. સાંજ પડતા સુધીમાં હજારોની મેદની રાજકોટની સડકો પર એકઠી થઈ ગઈ હતી. દિવ્યાંગોનો કાર્યક્રમ સમાપ્ત થયા પછી આજી ડેમ આવતી વખતે વડા પ્રધાન આજી ડેમ ચોકડીએ પહોંચ્યા બાદ ગાડીમાંથી નીચે ઊતર્યા હતા અને લોકોનું અભિવાદન ઝીલ્યું હતું.રોડ શોમાં જેમ મોડું થતું જતું હતું તેમ લોકોની આતુરતા વધતી જતી હતી.